ddrg/super_eurlex huggingface dataset:
Úradný vestník L 048 , 03/03/1995 S. 0021 - 0021



Rozhodnutie Rady z 19. decembra 1994 o uzavretí Dohody vo forme výmeny listov medzi Európskym spoločenstvom a Marockým kráľovstvom o režime pre dovoz paradajok a cukiet s pôvodom v Maroku a dovážaných z Maroka do Európskeho spoločenstva (95/35/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou jej článku 228 ods. 2, so zreteľom na návrh Komisie, keďže v rámci uruguajského kola mnohostranných obchodných rokovaní sa zmenil dovozný režim pre paradajky a cukety; keďže článok 25 Dohody o spolupráci medzi Európskym hospodárskym spoločenstvom a Marockým kráľovstvom stanovuje, že v prípade zmeny existujúcich pravidiel môže spoločenstvo zmeniť režim stanovený v dohode pre príslušné produkty; keďže spoločenstvo sa dohodlo s Marockým kráľovstvom, že uvedený režim sa upraví na základe dohody vo forme výmeny listov; keďže táto dohoda by sa teraz mala schváliť; keďže je taktiež potrebné určiť podrobné pravidlá vykonávania uvedenej dohody vo forme výmeny listov, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Marockým kráľovstvom o režime pre dovoz paradajok a cukiet s pôvodom v Maroku a dovážaných z Maroka do Európskeho spoločenstva sa týmto schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Podrobné opatrenia na vykonávanie tejto dohody, vrátane prípadných kontrolných opatrení, sa prijímajú, v súlade s postupom stanoveným v článku 33 nariadenia Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], alebo v súlade s ustanoveniami nariadenia Rady (ES) č. 1981/94 z 25. júla 1994, ktorým sa otvára a stanovuje správa colných kvót pre určité produkty s pôvodom v Alžírsku, na Cypre, v Egypte, Izraeli, Jordánsku, na Malte, v Maroku, na okupovaných územiach, v Tunisku a Turecku, a ktorým sa stanovujú podrobné pravidlá rozširovania a úprav týchto colných kvót [2]. V prípade, že si vykonávanie dohody vyžaduje úzku spoluprácu s Marockým kráľovstvom, Komisia môže prijať potrebné opatrenia na zabezpečenie takejto spolupráce. V Bruseli 19. decembra 1994 Za Radu predseda K. Kinkel [1] Ú. v. ES L 118, 20.5.1972, s. 1. Nariadenie naposledy zmenené a doplnené nariadením Komisie (ES) č. 2753/94 (Ú. v. ES L 292, 12.11.1994, s. 3). [2] Ú. v. ES L 199, 2.8.1994, s. 1. --------------------------------------------------
Úradný vestník L 200 , 24/08/1995 S. 0035 - 0035



Rozhodnutie Komisie z 26. júla 1995, ktorým sa mení a dopĺňa kapitola I prílohy II smernice Rady 92/118/EHS stanovujúcej požiadavky kladené na zdravie zvierat a na zdravie ľudí, ktorými sa riadi obchod v a dovozy do spoločenstva produktov, ktoré nie sú predmetom daných požiadaviek stanovených v osobitných pravidlách spoločenstva, uvedených v prílohe A (I) smernice 89/662/EHS a, pokiaľ ide o patogény, smernice 90/425/EHS (Text s významom pre EHP) (95/338/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992, stanovujúcu požiadavky kladené na zdravie zvierat a na zdravie ľudí, ktorými sa riadi obchod v a dovoz do spoločenstva produktov, ktoré nie sú predmetom daných požiadaviek stanovených v osobitných pravidlách spoločenstva uvedených v prílohe A (I) smernice 89/662/EHS a, pokiaľ ide o patogény, smernice 90/425/EHS [1], naposledy zmenenej a doplnenej rozhodnutím Komisie 95/339/ES [2], a najmä druhý odsek jej článku 15, keďže uplatňovanie uvedených pravidiel viedlo k určitým ťažkostiam pri dovoze mäsových výrobkov získavaných z hydinového mäsa, zveriny z farmových chovov, zveriny z divo žijúcej zveri a králičieho mäsa; keďže z tohto dôvodu sa dané pravidlá vzhľadom na získané skúsenosti musia zmeniť a doplniť; keďže účelom týchto podmienok je poskytnúť možnosť vytvoriť zoznam tretích krajín, z ktorých bude dovoz uvedených výrobkov povolený; keďže, z dôvodov jasnosti, kapitola I prílohy II smernice 92/118/EHS sa musí koncipovať nanovo; keďže opatrenia uvedené v tomto nariadení sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Bod a) kapitoly 1 prílohy II smernice 92/118/EHS sa týmto nahrádza nasledovným: "a) buď pochádzajú z tretej krajiny uvedenej na zozname v súlade s: i) článkom 9 smernice 91/494/EHS v prípade hydinového mäsa; ii) článkom 16 smernice 92/45/EHS v prípade zveriny z divo žijúcej zveri; iii) kapitolou 2 prílohy I tejto smernice v prípade králičieho mäsa a zveriny z farmových chovov, buď pochádzajú z tretej krajiny uvedenej v prílohe, časť I rozhodnutia 79/542/EHS. V takomto prípade museli byť podrobené ošetreniu teplom v hermeticky uzavretej nádobe, pričom hodnota F° musí byť rovná 3,00 alebo vyššia. V prípade mäsových výrobkov vyrobených z iných druhov, ako sú ošípané môže byť však takéto ošetrenie nahradené ošetrením teplom, pri ktorom bude vnútorná teplota najmenej 70 °C." Článok 2 Toto rozhodnutie je adresované členským štátom. V Bruseli 26. júla 1995 Za Komisiu Franz Fischler člen Komisie [1] Ú. v. ES L 62, 15.3.1993, s. 49. [2] Pozri stranu 36 tohto úradného vestníka. --------------------------------------------------
Úradný vestník L 234 , 03/10/1995 S. 0030 - 0032



Rozhodnutie Komisie z 19. septembra 1995, ktoré určuje vzorový certifikát pre obchod vo vnútri spoločenstva pre spermu, vajíčka a embryá oviec a kôz (Text s významom pre EHP) (95/388/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie a importy zvierat do spoločenstva so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A (I) k smernici 90/425/EHS [1], naposledy zmenenú Zmluvou o pristúpení Rakúska, Fínska a Švédska, a najmä jej štvrtú zarážku článku 11 ods. 2 a tretiu zarážku článku 11 ods. 3, keďže smernica 92/65/EHS stanovuje veterinárne požiadavky, ktorými sa riadi obchodovanie so spermou, vajíčkami a embryami oviec a kôz; keďže má byť stanovený vzorový certifikát, ktorý sa použije pre také obchodovanie; keďže opatrenia stanovené v tomto rozhodnutí sú v súlade s názorom Stáleho veterinárneho výboru; PRIJALA TOTO ROZHODNUTIE: Článok 1 1. Zdravotné certifikáty, ktoré zodpovedajú vzoru uvedenému v prílohe I, musia sprevádzať spermu oviec a kôz počas prepravy do iného členského štátu. 2. Zdravotné certifikáty, ktoré zodpovedajú vzoru uvedenému v prílohe II, musia sprevádzať vajíčka a embryá oviec a kôz počas prepravy do iného členského štátu. Článok 2 Toto rozhodnutie sa bude uplatňovať od 1. januára 1996. Článok 3 Toto rozhodnutie je adresované členským štátom. V Bruseli 19. septembra 1995 Za Komisiu Franz Fischler člen Komisie [1] Ú. v. ES L 268, 14.9.1992, s. 54 -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II +++++ TIFF +++++ --------------------------------------------------
Úradný vestník L 182 , 02/08/1995 S. 0027 - 0029



Rozhodnutie Komisie z 24. júla 1995, ktorým sa stanovuje vzor veterinárneho certifikátu pri obchodovaní s vajíčkami a embryami druhu koňovité (Text s významom pre EHP) (95/294/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, stanovujúcu požiadavky na zdravie zvierat, ktorými sa riadi obchod s a dovozy zvierat, spermií, vajíčok a embryí do spoločenstva, ktoré nepodliehajú požiadavkám na zdravie zvierat stanoveným v osobitných pravidlách spoločenstva, upravených v prílohe A (I) k smernici 90/425/EHS [1], ktorá bola zmenená a doplnená rozhodnutím Komisie 95/176/ES [2], najmä jej článkom 11 ods. 3, keďže v prílohe D smernice 92/65/EHS Rada stanovila sanitárne podmienky pre odber, spracovanie, skladovanie a prepravu vajíčok a embryí a zdravotné podmienky, ktoré sa vzťahujú na kobyly-darkyne; keďže vzor veterinárneho certifikátu pri obchodovaní s vajíčkami a embryami zvierat druhu koňovité musí byť definovaný v súlade s touto smernicou; keďže rozhodnutie Komisie 95/176/ES upravujúce a doplňujúce prílohy smernice 92/65/EHS v súvislosti so spermou, vajíčkami a embryami zvierat čeľade koňovité je uplatniteľné od 1. októbra 1995; keďže preto veterinárna certifikácia pre obchodovanie s vajíčkami a embryami druhov koňovité platí v rovnakom čase; keďže opatrenia upravené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty zabezpečia, aby sa z ich území na územie iného členského štátu zasielali len vajíčka a embryá druhov koňovité, ktoré počas prepravy sprevádza riadne vyplnený zdravotný certifikát zodpovedajúci vzoru v prílohe. Článok 2 Toto rozhodnutie je uplatniteľné od 1. októbra 1995. Článok 3 Toto rozhodnutie je adresované všetkým členským štátom. V Bruseli 24. júla 1995 Za Komisiu Franz Fischler člen Komisie [1] Ú. v. ES L 268, 14.9.1992, s. 54. [2] Ú. v. ES L 117, 24.5.1995, s. 23. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Úradný vestník L 076 , 05/04/1995 S. 0016 - 0018



Rozhodnutie Komisie z 27. marca 1995, ktoré mení a dopĺňa rozhodnutie 93/195/EHS o podmienkach zdravotného stavu zvierat a veterinárnych osvedčeniach pri spätnom dovoze registrovaných koní dočasne vyvezených na dostihy, súťaže a kultúrne podujatia (95/99/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu rady 90/426/EHS z 26. júna 1990 o podmienkach zdravotného stavu zvierat, ktorými sa riadia presuny a dovoz koní [1] z tretích krajín, naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 19 bod ii), keďže, v súlade s rozhodnutím komisie 93/195/EHS [2], naposledy zmenenom a doplnenom rozhodnutím 94/561/ES [3], spätný dovoz registrovaných koní, dočasne vyvezených na dostihy, súťaže a kultúrne podujatia, je obmedzený na kone, ktoré sú v tretej krajine menej ako 30 dní; keďže, aby sa uľahčila účasť koní pochádzajúcich zo spoločenstva na Olympijských hrách v Atlante v Spojených štátoch v roku 1996 a na prípravných podujatiach, mala by sa táto lehota predĺžiť na najviac 90 dní; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/195/EHS sa mení a dopĺňa takto: 1. K článku 1 sa pridá táto zarážka: "— zúčastnili sa na Olympijských hrách v Atlante v roku 1996 alebo na prípravných podujatiach naplánovaných na august 1995 v Atlante a spĺňajú požiadavky ustanovené pre zdravotné osvedčenie v súlade so vzorom stanoveným v prílohe III k tomuto rozhodnutiu." 2. Pridáva sa táto príloha: " PRÍLOHA III +++++ TIFF +++++ " Článok 2 Toto rozhodnutie je adresované členským štátom. V Bruseli 27. marca 1995 Za Komisiu Franz Fischler člen Komisie [1] Ú. v. ES L 224, 18.8.1991, s. 42. [2] Ú. v. ES L 86, 6.4.1993, s. 1. [3] Ú. v. ES L 214, 19.8.1994, s. 17. --------------------------------------------------
Úradný vestník L 191 , 12/08/1995 S. 0036 - 0036



Rozhodnutie Komisie z 25. júla 1995 definujúci kategórie žrebcov koňovitých, na ktoré sa vzťahuje požiadavka týkajúca sa vírovej arteritídy stanovená v článku 15 písm. b) bod ii) smernice Rady 90/426/EHS (Text s významom pre EHP) (95/329/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnozdravotných podmienkach riadiacich pohyb a dovoz z tretích krajín koňovitých [1] naposledy zmenená a doplnená Aktom o pristúpení Rakúska, Fínska a Švédska, najmä na jej článok 15 písm. b) bod ii), po konzultácii s Vedeckým veterinárnym výborom, keďže určité kategórie žrebcov koňovitých nie sú zodpovedné za prenos vírovej arteritídy koní; keďže požiadavka stanovená v článku 15 písm. b) bod ii) by sa preto mala uplatňovať len na ostatné kategórie žrebcov koňovitých; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Požiadavka vzťahujúca sa na vírovú arteritídu koní stanovená v článku 15 písm. b) bod ii) smernice 90/426/EHS sa vzťahuje na žrebcov koňovitých s výnimkou: - koňovitých vakcinovaných proti vírovej arteritíde koní pod úradným dozorom vakcínou schválenou príslušným orgánom a koňovitých, ktorí reagovali s negatívnym výsledkom pri riedení 1:4 v sérum neutralizačnom teste pre túto nákazu. Koňovití sa vakcinujú v deň odberu vzorky krvi alebo v priebehu nasledujúcich 15 dní pod podmienkou, že boli v priebehu tohto obdobia izolovaní. Test sa uskutoční a potvrdí a výsledok a vakcinácia sa potvrdia, pod úradným veterinárnym dozorom. Vakcinácia sa v pravidelných intervaloch opakuje. V prípade registrovaných koňovitých sa vakcinácia a výsledky sérologických testov zapíšu do dokladu totožnosti (pasu), - koňovitých vakcinovaných proti vírovej arteritíde koní pod úradným dozorom vakcínou schválenou príslušným orgánom a koňovitých, ktorí boli podrobení dvom sérum neutralizačným testom na túto nákazu v intervale najmenej 10 dní medzi vekom 180 a 270 dní bez zistenia vzostupu protilátok. Koňovití sa izolujú pod úradným dozorom od doby prvého odberu vzorky krvi až do vakcinácie. Testy sa uskutočnia a potvrdia a výsledky a vakcinácie sa potvrdia, pod úradným veterinárnym dozorom. Vakcinácia sa v pravidelných intervaloch opakuje. V prípade registrovaných koňovitých sa vakcinácia a výsledky sérologických testov zapíšu do dokladu totožnosti (pasu), - koňovitých mladších ako 180 dní, - koňovitých na porážku zaslaných priamo na jatky sprevádzaných osvedčením, ako je stanovené v prílohe I k rozhodnutiu Komisie 93/196/EHS z 5. februára 1993 o veterinárnozdravotných podmienkach a veterinárnom osvedčovaní dovozov koňovitých určených na porážku [2]. Článok 2 Toto rozhodnutie sa bude uplatňovať od 1. októbra 1995. Článok 3 Toto rozhodnutie je adresované členským štátom. V Bruseli 25. júla 1995 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 86, 6.4.1993, s. 7. --------------------------------------------------
Úradný vestník L 156 , 07/07/1995 S. 0084 - 0085



Rozhodnutie Komisie z 26. júna 1995, ktorým sa mení a dopĺňa rozhodnutie 87/119/EHS pokiaľ ide o zoznam podnikov v Brazílii schválený na účely dovozu mäsových výrobkov do spoločenstva (Text s významom pre EHP) (95/236/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o otázkach veterinárnych a zdravotných inšpekcií v súvislosti s dovozom hovädzieho dobytka, oviec, kôz a prasiat, čerstvého mäsa alebo mäsových výrobkov z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 4 (1), keďže zoznam podnikov v Brazílii, schválený na účely dovozu mäsových výrobkov do spoločenstva, bol pôvodne stanovený rozhodnutím Komisie 87/119/EHS [2], naposledy zmeneným a doplneným rozhodnutím 94/41/ES [3]; keďže počas návštevy zástupcov spoločenstva na mieste v podnikoch na výrobu mäsových výrobkov v Brazílii sa zistilo, že hygienická úroveň v jednom novom podniku je uspokojivá; keďže zoznam podnikov by sa preto mal primerane zmeniť a doplniť; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 87/119/EHS sa týmto nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 26. júna 1995 Za Komisiu Franz Fischler člen Komisie [1] Ú. v. ES L 302, 31.12.1972, s. 28. [2] Ú. v. ES L 49, 18.2.1987, s. 37. [3] Ú. v. ES L 22, 27.1.1994, s. 51. -------------------------------------------------- PRÍLOHA ZOZNAM PODNIKOV Číslo schválenia | Podnik | Adresa | | | SIF | 7 | Swift Armour SA Indústria e Comércio | Santana do Livramento, Rio Grande do Sul | SIF | 10 | Swift Armour SA Indústria e Comércio | São Paulo, São Paulo | SIF | 76 | Anglo Alimentos SA | Barretos, São Paulo | SIF | 226 | BE Comércio e Indústria, Importação e Exportação SA | Hulha Negra, Rio Grande do Sul | SIF | 337 | Frigorífico Bertin Ltda | Lins, São Paulo | SIF | 381 | Frigorífico Kaiowa SA | Guarulhos, São Paulo | SIF | 385 | Sadia Oeste SA Indústria e Comércio | Andradina, São Paulo | SIF | 458 | Swift Armour SA Indústria e Comércio | Presidente Epitácio, São Paulo | SIF | 736 | Sola SA Indústrias Alimentícias | Três Rios, Rio de Janeiro | SIF | 2015 | Sadia Oeste SA Indústria e Comércio | Várzea Grande, Mato Grosso | SIF | 2979 | Frigorífico Araputanga SA | Araputanga, Mato Grosso | SIF | 3031 | Frigorífico Quatro Marcos LTDA | São José dos Quatro Marcos, Mato Grosso | --------------------------------------------------
Úradný vestník L 170 , 20/07/1995 S. 0022 - 0023



Rozhodnutie Komisie z 13. júla 1995 o zrušení registrácií prípravkov na ochranu rastlín, ktoré obsahujú ferbam alebo azinfos-etyl ako účinnú látku (95/276/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (EHS) č. 3600/92 z 11. decembra 1992 stanovujúce podrobné pravidlá uskutočnenia prvej etapy pracovného programu uvedeného v článku 8 ods. 2 smernice Rady 91/414/EHS týkajúcej sa uvedenia prípravkov na ochranu rastlín na trh [1] zmenené a doplnené nariadením (ES) č. 491/95 [2], najmä na jeho článok 6 ods. 5; keďže nariadenie Komisie (ES) č. 933/94 [3] zmenené a doplnené nariadením (ES) č. 491/95, stanovilo účinné látky prípravkov na ochranu rastlín a určilo spravodajské členské štáty pre vykonanie nariadenia (EHS) č. 3600/92; keďže ferbam a azinfos-etyl boli dvoma z 90 účinných látok, ktoré patrili do prvej etapy pracovného programu stanoveného článku 8 ods. 2 smernice Rady 91/414/EHS [4]; keďže spravodajské členské štáty určené pre tieto dve látky informovali Komisiu o tom, že príslušní oznamovatelia ich oficiálne informovali, že nepredložia informácie požadované podľa článku 6 ods. 1 nariadenia (EHS) č. 3600/92, aby sa umožnilo zaradenie účinnej látky do prílohy I smernice 91/414/EHS; keďže nebola podaná žiadna žiadosť o poskytnutie novej lehoty; keďže žiaden členský štát neinformoval Komisiu o svojej potrebe zabezpečiť zaradenie niektorej z týchto látok do prílohy I k smernici 91/414/EHS; keďže, pretože je potrebné vziať do úvahy, že údaje požadované pre prehodnotenie týchto látok nebudú predložené v rámci pracovného programu a preto nie je možné zhodnotenie týchto látok v uvedenom rámci; keďže v dôsledku uvedeného by sa malo prijať rozhodnutie s účinkom zrušenia platných registrácií prípravkov na ochranu rastlín s obsahom uvedených účinných látok; keďže toto rozhodnutie nevylučuje v budúcnosti možnosť vyhodnotenia ferbamu a azinfos-etylu v rámci postupov určených pre nové účinné látky, tak ako sú stanovené v článku 6 smernice 91/414/EHS; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Členské štáty zabezpečia: 1. aby registrácie prípravkov na ochranu rastlín s obsahom ferbamu alebo azinfos-etylu boli zrušené v lehote do šiestich mesiacov od dátumu tohto rozhodnutia; 2. aby od dátumu tohto rozhodnutia neboli na základe výnimky stanovenej v článku 8 ods. 2 smernice 91/414/EHS udelené ani obnovené žiadne registrácie prípravkov na ochranu rastlín s obsahom ferbamu alebo azinfos-etylu. Článok 2 Toto rozhodnutie je adresované členským štátom. V Bruseli 13. júla 1995 Za Komisiu Ritt Bjerregaard člen Komisie [1] Ú. v. ES L 366, 15.12.1992, s. 10. [2] Ú. v. ES L 49, 4.3.1995, s. 50. [3] Ú. v. ES L 107, 28.4.1994, s. 8. [4] Ú. v. ES L 230, 19.8.1991, s. 1. --------------------------------------------------
Official Journal L 009 , 12/01/1996 P. 0009 - 0009



ROZHODNUTIE KOMISIE z 19. decembra 1995, ktorým sa mení a dopĺňa rozhodnutie 93/13/EHS, ktorým sa ustanovujú postupy veterinárnych kontrol výrobkov z tretích krajín na hraničných veterinárnych staniciach spoločenstva (96/32/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/675/EHS z 10. decembra 1990, ktorou sa ustanovujú zásady organizácie veterinárnych kontrol výrobkov vstupujúcich do spoločenstva z tretích krajín1, naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 14 ods. 1, keďže rozhodnutie Komisie 93/13/EHS2, naposledy zmenené a doplnené rozhodnutím 94/305/ES3, ustanovuje určité postupy veterinárnych kontrol výrobkov z tretích krajín na hraničných veterinárnych staniciach spoločenstva; keďže súčasné pravidlá, ktoré sa uplatňujú na hmotnostné limity pre výrobky, ktoré obsahuje osobná batožina cestujúcich a ktoré sú určené na osobnú spotrebu, sa musia upraviť s cieľom zohľadniť niektoré špecifické situácie, pokiaľ ide o ryby ulovené v rámci rekreačného rybárstva v Nórsku alebo Rusku a dovezené do Švédska a Fínska; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do článku 5 rozhodnutia 93/13/EHS sa dopĺňa tento odsek: "4. Pre ryby ulovené v rámci rekreačného rybárstva a dovezené do Švédska alebo Fínska z Nórska alebo Ruska v osobnej batožine cestujúcich na priamu spotrebu súkromných osôb sa hmotnostný limit uvedený v odseku 1 stanovuje na maximálne 15 kg alebo jednu rybu akejkoľvek hmotnosti." Článok 2 Toto rozhodnutie je adresované členským štátom. V Bruseli 19. decembra 1995 Za Komisiu Franz FISCHLER člen Komisie 1 Ú. v. ES L 373, 31.12.1990, s. 1. 2 Ú. v. ES L 9, 15.1.1993, s. 33. 3 Ú. v. ES L 133, 28.5.1994, s. 50.